open-index/open-wikipedia-markdown huggingface dataset:
Беларуска-аўстралійскія адносіны

**Беларуска-аўстралійскія адносіны** — адносіны паміж Рэспублікай Беларусь і Аўстраліяй. Дыпламатычныя адносіны паміж дзяржавамі ўстаноўлены 9 студзеня 1992 года. Аўстралія стала трэцяй краінай, з якой Рэспубліка Беларусь устанавіла дыпламатычныя адносіны.

У жніўні 2014 года пачало працу Пасольства Рэспублікі Беларусь у Аўстраліі. Першы пасол Рэспублікі Беларусь у Аўстраліі — Уладзімір Мікалаевіч Лапата-Загорскі. У Рэспубліцы Беларусь па сумяшчальніцтве акрэдытаваны Пасол Аўстраліі ў Расіі Пітэр Тэш.

Аўстралію з візітамі наведвалі намеснік Міністра замежных спраў Рэспублікі Беларусь В. Б. Рыбакоў (у 2013 і 2015 гадах, для ўдзелу ў двухбаковых кансультацыях паміж міністэрствамі замежных спраў), старшыня Мінгарвыканкама М. А. Ладуцька (для ўдзелу ў цырымоніі перадачы права на правядзенне чэмпіянату свету 2013 года па веласіпедным спорце ад г.Мельбурна г. Мінску), дырэктар Дэпартамента знешнеэканамічнай дзейнасці МЗС Рэспублікі Беларусь Р.Собалеў і начальнік упраўлення Азіі, Аўстраліі і Акіяніі МЗС А. М. Грынкевіч (у маі 2016 года).

Візіты ў Беларусь ажыццяўлялі генерал-губернатар Аўстраліі У.Дж. Хейдэн і начальнік дэпартамента Еўропы Міністэрства замежных спраў і гандлю Аўстраліі Дж. Ньюман.

У рамках XVI Саміту Руху недалучэння адбылася сустрэча Міністра замежных спраў Рэспублікі Беларусь Уладзіміра Макея са спецыяльным пасланнікам Прэм'ер-міністра Аўстраліі Дж. Х'юіт.
На 67-й сесіі Генеральнай Асамблеі ААН адбылася сустрэча Міністра замежных спраў Рэспублікі Беларусь Уладзіміра Макея з Міністрам замежных спраў Аўстраліі Б.Карам.

Паміж Беларуссю і Аўстраліяй падпісаныя Мемарандум аб узаемаразуменні паміж БелГПП і ГПП Заходняй Аўстраліі (жнівень 2010 года), Мемарандум аб узаемаразуменні паміж Інстытутам фізікі НАН Беларусі і Каледжам фізічных і матэматычных даследаванняў Аўстралійскага нацыянальнага ўніверсітэта (красавік 2010 года), Мемарандум аб узаемаразуменні паміж авіяцыйнымі ведамствамі Беларусі і Аўстраліі (май 2013 года), Мемарандум аб узаемаразуменні паміж міністэрствамі замежных спраў аб двухбаковых кансультацыях (чэрвень 2013 года), Пагадненне аб навуковым супрацоўніцтве і ва ўзаемадзеянні ў галіне падрыхтоўкі навуковых кадраў паміж Аўстралійскім нацыянальным універсітэтам і Нацыянальнай акадэміяй навук Беларусі (люты 2015 года), Мемарандум аб узаемаразуменні паміж Урадам Рэспублікі Беларусь і Урадам Аўстраліі аб супрацоўніцтве ў галіне мастацтваў і культуры (люты 2015 года).

Аўстралія
Катэгорыя:Палітыка Аўстраліі
Беларуска-эквадорскія адносіны

**Беларуска-эквадорскія адносіны** — адносіны паміж Рэспублікай Беларусь і Рэспублікай Эквадор. Рэспубліка Эквадор прызнала незалежнасць Рэспублікі Беларусь у студзені 1992 года. Дыпламатычныя адносіны паміж дзвюма краінамі ўстаноўлены ў маі 1993 года.

У чэрвені 2010 года Эквадор упершыню наведала афіцыйная беларуская дэлегацыя на чале з памочнікам Прэзідэнта Рэспублікі Беларусь па асобых даручэннях Віктарам Шэйманам. У маі 2011 года і маі 2012 года адбыліся візіты ў Эквадор беларускіх дэлегацый на чале з намеснікам Міністра замежных спраў Беларусі С. Ф. Алейнікам. У кастрычніку 2011 года адбыўся першы афіцыйны візіт у Беларусь міністра замежных спраў, гандлю і інтэграцыі Эквадора Р.Паціньё.

У чэрвені 2012 года Эквадор з афіцыйным візітам наведаў Прэзідэнт Рэспублікі Беларусь А. Р. Лукашэнка. У жніўні 2012 года Эквадор наведаў Міністр архітэктуры і будаўніцтва Беларусі А. І. Нічкасаў. У кастрычніку 2012 года Эквадор наведала беларуская дэлегацыя на чале з намеснікам Міністра гандлю Беларусі Э. Б. Матулісам.

У кастрычніку 2012 года Беларусь наведаў намеснік міністра замежных спраў і палітычнай інтэграцыі Эквадора М.Альбуха. У канцы кастрычніка — пачатку лістапада 2012 года Беларусь наведала эквадорская дэлегацыя на чале з Міністрам гарадскога развіцця і жыллёвага будаўніцтва Эквадора П.Харамільё. У сакавіку 2013 года ў рамках жалобных мерапрыемстваў у Венесуэле ў сувязі са смерцю Уга Чавеса адбылася кароткая беларуска-эквадорская сустрэча на вышэйшым узроўні.

У кастрычніку 2013 года ў рамках 68-й сесіі Генасамблеі ААН Міністр замежных спраў Беларусі Уладзімір Макей правёў сустрэчу з міністрам замежных спраў і міграцыі Эквадора Р.Паціньё. У кастрычніку 2013 года афіцыйная эквадорская дэлегацыя на чале з Прэзідэнтам Р.Карэа наведала Беларусь з афіцыйным візітам.

У снежні 2013 года Беларусь наведала дэлегацыя Рэспублікі Эквадор на чале з Віцэ-прэзідэнтам гэтай краіны . У красавіку 2014 года адкрыта Пасольства Беларусі ў Эквадоры.

У чэрвені 2014 года адбыўся афіцыйны візіт у Эквадор Міністра замежных спраў Беларусі Уладзіміра Макея. У верасні 2014 года адкрыта Пасольства Эквадора ў Беларусі.

У лютым 2015 года адбыўся візіт беларускай урадавай дэлегацыі пад кіраўніцтвам Першага Намесніка Прэм'ер-міністра Рэспублікі Беларусь Уладзіміра Сямашкі для правядзення I пасяджэння Беларуска-эквадорскай камісіі па гандлі і эканамічным супрацоўніцтве.

У лютым 2015 года ў рамках I пасяджэння Беларуска-эквадорскай камісіі па гандлі і эканамічным супрацоўніцтве адбыліся кансультацыі паміж МЗС, беларускі бок прадстаўляў намеснік міністра замежных спраў А. Я. Гур'янаў, эквадорскі — першы намеснік Міністра замежных спраў Л.Арысага.

У верасні 2015 года ў рамках 70-й сесіі Генасамблеі ААН адбылася сустрэча Прэзідэнта Рэспублікі Беларусь А.Р. Лукашэнкі і Прэзідэнта Рэспублікі Эквадор Р.Карэа. У сакавіку 2016 года адбыўся першы афіцыйны візіт у Беларусь Старшыні Парламента (Нацыянальнага Кангрэса) Эквадора, Старшыні Лацінаамерыканскага Парламента Г.Рывадэйнра.

Эквадор
Катэгорыя:Палітыка Эквадора
Беларуска-эфіопскія адносіны

**Беларуска-эфіопскія адносіны** — адносіны паміж Рэспублікай Беларусь і Федэратыўнай Дэмакратычнай Рэспублікай Эфіопія. Дыпламатычныя адносіны паміж дзяржавамі ўстаноўлены ў маі 1994 года.

У 2013 годзе адкрыта Пасольства Беларусі ў Эфіопіі. Пасол Эфіопіі ў Расіі Касахуна Дэндэра Мелесэ з 15 студзеня 2012 года акрэдытаваны ў Беларусі па сумяшчальніцтве. 3 снежня 2013 года Паслом Беларусі ў Эфіопіі прызначаны Дзмітрый Георгіевіч Куптэль, які ўручыў даверчыя граматы Прэзідэнту Федэратыўнай Дэмакратычнай Рэспублікі Эфіопія 20 жніўня 2014 года (копіі даверчых грамат былі ўручаны Дзяржаўнаму Міністру замежных спраў Эфіопіі 17 студзеня 2014 года).

У траўні 2005 года для ўдзелу ў Міжнароднай выставе «MILEX-2005» Беларусь наведалі Пасол Эфіопіі ў Расіі, ваенны аташэ і дарадца па эканамічных пытаннях. У ходзе візіту была арганізавана сустрэча з Міністрам адукацыі, намеснікам Міністра прамысловасці Рэспублікі Беларусь і Старшынёй БелГПП.

У сакавіку 2007 года адбыўся візіт Пасла Эфіопіі ў Беларусі ў суправаджэнні дэлегацыі прадстаўнікоў Назрэцкага трактарнага завода Эфіопіі, падчас якога былі праведзены сустрэчы з кіраўніцтвам міністэрстваў прамысловасці і замежных спраў Рэспублікі Беларусь.

У траўні 2009 года Старшыня Палаты прадстаўнікоў Нацыянальнага сходу Рэспублікі Беларусь Уладзімір Андрэйчанка накіраваў у адрас Старшыні Савета народных прадстаўнікоў Федэральнага сходу Федэратыўнай Дэмакратычнай Рэспублікі Эфіопія Тэшомэ Тогі запрашэнне наведаць Рэспубліку Беларусь з візітам на чале дэлегацыі. Эфіопскі бок адклаў візіт на нявызначаны тэрмін.

У 2010 годзе падчас візіту ў Мінск дарадцы па ГЭУ Пасольства Эфіопіі ў Маскве абмяркоўвалася пытанне наладжвання супрацоўніцтва паміж рэгіёнамі Беларусі і Эфіопіі. Эфіопскі бок прапанаваў разгледзець пытанне падпісання адпаведнага пагаднення паміж Мінскам і горадам Адама (Назрэт).

У траўні 2014 года ў г. Мінск адбыўся візіт Пасла Эфіопіі ў Расіі і Беларусі і яго сустрэчы ў МЗС і Міністэрстве адукацыі Рэспублікі Беларусь.

У жніўні 2014 года эфіопскі бок пацвердзіў гатоўнасць да падпісання пагаднення аб устанаўленні адносін гарадоў-пабрацімаў ​​з Партызанскім раёнам г. Мінска.

22 верасня 2014 года Пасольствам быў перададзены праект пагаднення ў адміністрацыю горада Адама, паводле інфармацыі эфіопскага боку дакумент знаходзіцца на разглядзе ў юрыдычным упраўленні адміністрацыі горада.

C 14 па 15 кастрычніка 2014 года праведзены першы тур кансультацый паміж МЗС на ўзроўні намеснікаў міністраў замежных спраў, беларускую дэлегацыю ўзначаліў намеснік Міністра замежных спраў Рэспублікі Беларусь Валянцін Рыбакоў.

Дзмітрый Лукашэнка з’яўляецца ганаровым консулам Эфіопіі ў Беларусі.

## Крыніцы 
Эфіопія
Катэгорыя:Палітыка Эфіопіі
Казімеж Анджэй Яворскі

**Казімеж Анджэй Яворскі** (; ,  — , ) — польскі ,  і выдавец. У сваёй творчасці быў блізкі да .

## Біяграфія 
Нарадзіўся ў Седлішчы, перасяліўся з маці ў Харкаў.

Вучыўся (з 1914 года) у Кіеве, затым на медыцынскім факультэце Харкаўскага ўніверсітэта (1916—1919). Аднак ужо тады яго цікавіла паэзія, ён пісаў і чытаў вершы, у час знаходжання ў Харкаве ён пазнаёміўся з Леапольдам Стафам.

У 1919 скарыстаўся магчымасцю вярнуцца ў родныя мясціны і пасяліўся ў Хэлме, кінуўшы медыцынскія даследаванні. Вучыўся паланістыцы ў люблінскім каталіцкім універсітэце і ў Варшаўскім універсітэце. Дэбютаваў у 1920 годзе ў люблінскім тыднёвіку «Dzień Polski» санетамі аб Юзафе Пілсудскім. Быў не ў захапленні ад гэтых твораў і вершы гэтыя пазней нідзе ўжо не былі апублікаваны. У 1921 годзе добраахвотна пайшоў у армію. Пасля вяртання ўладкаваўся на працу ў якасці паланіста.

У 1933 разам з  заснаваў у Хэлме літаратурны часопіс «», якія спачатку выпускаўся штомесяц і фінансаваўся з узносаў настаўнікаў. Часопіс, аднак, быў заўважаны не толькі ў рэгіёне, але і ў краіне. У ім публікаваліся, між іншым, Бруна Шульц, Чэслаў Мілаш, Уладзіслаў Бранеўскі,  і Юльян Тувім. Да пачатку другой сусветнай вайны выйшла 50 нумароў. У часопісе друкаваліся пераклады беларускіх і ўкраінскіх аўтараў.

Падчас акупацыі Казімеж Яворскі вёў . Арыштаваны акупацыйнымі нямецкімі ўладамі, ён быў заключаны ў  і .

Пасля вайны вярнуўся да пісьменніцкай дзейнасці, рэдагаваў літаратурныя дапаўненні, перакладаў з рускай, , беларускай, украінскай, а таксама рэдагаваў адноўлены часопіс «Kamena», які выдаваўся ў Любліне. З канца 1960-х гадоў пісаў свае ўспаміны.

## Творчасць 
Аўтар шэрагу паэтычных зборнікаў і ўспамінаў.

Сярод зборнікаў:
* «Месяцавы мустанг» (1925),
* «На палове шляху» (1937).

12-томны поўны збор яго твораў апублікаваны Люблінскім выдаўніцтвам у 1971—1974 гады.

У трэцім томе выдання твораў Яворскага змешчаны пераклады вершаў 21 беларускага і 36 украінскіх паэтаў (1972). У прыватнасці, Яворскі пераклаў творы А. Александровіча, М. Машары, Максіма Танка, П. Труса, Міхася Чарота, Тараса Шаўчэнкі, Паўла Тычыны, Мікалая Зэрава, Максіма Рыльскага.

## Літаратура 
*  Словникова частина. — Т. 10.
* *Кочур Г. П.* Яворський Казімеж Анджей //  — Т. 12 — С. 487.
* . У 3-х т. — Т. 3. — 2-ге вид. — Київ, 1987. — С. 710.
* Michalski W. Kazimierz Andrzej Jaworski. Poeta — tłumacz — redaktor (1897—1973). Z wyborem wierszy i tłumaczeń. — TAWA, Lublin 2014.
* Prus K. Kazimierz Andrzej Jaworski — tłumacz-wydawca i popularyzator literatury rosyjskiej. — Wyższa Szkoła Pedagogiczna, Słupsk 1981.

## Спасылкі 
* Біяграфічны слоўнік. Казімеж Анджэй Яворскі
Беларуска-аманскія адносіны

**Беларуска-аманскія адносіны** — адносіны паміж Рэспублікай Беларусь і Султанатам Аман. Дыпламатычныя адносіны паміж дзяржавамі ўстаноўлены 23 ліпеня 1992 года.

Са снежня 2013 года Надзвычайным і Паўнамоцным Паслом Султаната Аман у Рэспубліцы Беларусь па сумяшчальніцтве з'яўляецца Юсеф Іса Алі аль-Заджалі.

У студзені 2014 года Надзвычайны і Паўнамоцны Пасол Рэспублікі Беларусь у Егіпце С.А.Рачкоў прызначаны Надзвычайным і Паўнамоцным Паслом Рэспублікі Беларусь у Султанаце Аман па сумяшчальніцтве. У красавіку 2007 года адбыўся афіцыйны візіт Прэзідэнта Рэспублікі Беларусь у Султанат Аман.

Аман наведвалі Старшыня Савета Рэспублікі Нацыянальнага Сходу Рэспублікі Беларусь (2010 год), Памочнік Прэзідэнта Беларусі па пытаннях нацыянальнай бяспекі (2010 год), Міністр замежных спраў (2004 год), Старшыня Мінскага гарадскога выканаўчага камітэта (2008 год), Міністр унутраных спраў (2010 год), Міністр гандлю (2016 год), Міністр адукацыі (2016 год).

У апошні час Беларусь наведвалі Старшыня Дзяржаўнага савета (парламента) Амана, Міністр нацыянальнай эканомікі, Міністр, адказны за замежныя справы, Міністр абароны, Дзяржаўны міністр і Губернатар г.Маскат, Генеральны сакратар Савета навуковых даследаванняў, Міністр вышэйшай адукацыі, Міністр юстыцыі, Старшыня савета дырэктараў аманскага гандлёва-прамысловай палаты.

Праведзеныя тры раўнды палітычных кансультацый на ўзроўні намеснікаў міністраў замежных спраў, апошні з іх адбыўся ў г. Мінску ў красавіку 2015 года.

У жніўні 2015 года ў Мінску арганізавана першае пасяджэнне Беларуска-Аманскага савета дзелавога супрацоўніцтва. Другое пасяджэнне прайшло ў сакавіку 2016 года ў Маскаце.

Развіваецца міжпарламенцкае ўзаемадзеянне. Парламентамі Беларусі і Амана падпісаны мемарандум аб узаемаразуменні, сфарміраваны групы па супрацоўніцтве. Аманская парламенцкая група наведала Беларусь з візітам у 2015 годзе. У сакавіку 2016 года Аман наведаў намеснік старшыні Пастаяннай камісіі Савета Рэспублікі па міжнародных справах і нацыянальнай бяспецы, кіраўнік групы дружбы Савета Рэспублікі Нацыянальнага Сходу Рэспублікі Беларусь з Дзяржаўным саветам Амана.

Дагаворна-прававая база супрацоўніцтва знаходзіцца ў стадыі фарміравання. Бакі падпісалі пагадненні аб гандлёва-эканамічным супрацоўніцтве, узаемнай абароне інвестыцый, пазбяганні падвойнага падаткаабкладання, узаемнай адмене віз для ўладальнікаў дыпламатычных, спецыяльных і службовых пашпартоў; мемарандумы аб узаемаразуменні паміж міністэрствамі замежных спраў, юстыцыі, адукацыі; гандлёва-прамысловымі палатамі, а таксама пагадненне аб устанаўленні дружалюбных сувязяў паміж Мінскам і Маскатам.

У Рэспубліцы Беларусь зарэгістравана 3 сумесныя беларуска-аманскія прадпрыемствы.

У кастрычніку 2010 года праведзены Дні культуры Султаната Аман у Рэспубліцы Беларусь.

Васіль Мацюшэўскі з’яўляецца ганаровым консулам Амана ў Рэспубліцы Беларусь.

Аман
Катэгорыя:Палітыка Амана
Беларуска-аргенцінскія адносіны

**Беларуска-аргенцінскія адносіны** — адносіны паміж Рэспублікай Беларусь і Аргенцінскай Рэспублікай. Дыпламатычныя адносіны паміж дзяржавамі ўстаноўлены 6 лістапада 1992 года. Пратакол аб усталяванні дыпламатычных адносін быў падпісаны ў штаб-кватэры ААН у Нью-Ёрку Пастаянным прадстаўніком Рэспублікі Беларусь пры ААН Генадзем Бураўкіным і Пастаянным прадстаўніком Аргенцінскай Рэспублікі пры ААН Хорхэ Васкесам.

У сакавіку 2000 года ў Аргенцінскай Рэспубліцы адкрыта Пасольства Рэспублікі Беларусь. Пасол Аргенцінскай Рэспублікі ў Расійскай Федэрацыі акрэдытаваны ў Рэспубліцы Беларусь па сумяшчальніцтву.

У кастрычніку 2004 года адбыўся афіцыйны візіт у Аргенціну Міністра замежных спраў Беларусі Сяргея Мартынава. У ходзе візіту дасягнуты дамоўленасці аб актывізацыі двухбаковага супрацоўніцтва на міжнароднай арэне, развіцці гандлёва-эканамічных сувязяў, прапрацоўцы магчымасці наладжвання навукова-тэхнічнага супрацоўніцтва. Падпісаны міжурадавыя пагадненні аб гандлёва-эканамічным супрацоўніцтве і аб узаемных бязвізавых паездках па дыпламатычных і службовых пашпартах, а таксама пагадненне аб супрацоўніцтве паміж міністэрствамі замежных спраў і пагадненне аб супрацоўніцтве ў галіне стандартызацыі і сертыфікацыі.

У 2009 годзе ў Буэнас-Айрэсе адбыліся кансультацыі знешнепалітычных ведамстваў Беларусі і Аргенціны. У 2012 годзе Пасол Аргенцінскай Рэспублікі ў Расійскай Федэрацыі быў акрэдытаваны па сумяшчальніцтву ў Рэспубліцы Беларусь.

У беларускім парламенце створана рабочая група па супрацоўніцтве з Аргенцінай. Пытанне стварэння аналагічнай структуры ў аргенцінскім парламенце знаходзіцца ў стадыі распрацоўкі.

У верасні 2014 года прайшоў візіт Намесніка міністра замежных спраў Рэспублікі Беларусь А. Я. Гур’янава ў Аргенціну. На сустрэчах у Міністэрстве замежных спраў абмяркоўваліся перспектыўныя напрамкі актывізацыі двухбаковага супрацоўніцтва. Адначасова праведзены шэраг сустрэч у міністэрствах навукі і тэхналогій, сельскай гаспадаркі, нацыянальнай абароны, рэгіянальнай улады і бізнесу ў ходзе якіх падкрэслівалася важнасць неабходнасці паглыблення эканамічнага ўзаемадзеяння з абавязковым удасканаленнем дагаворна-прававой базы, як асновы далейшага развіцця адносінаў паміж краінамі.

У студзені 2015 года ў ходзе ўрачыстых мерапрыемстваў, прысвечаных уступленню на пасаду Прэзідэнта Балівіі Эва Маралеса, адбылася сустрэча Кіраўніка спраў Прэзідэнта Рэспублікі Беларусь Віктара Шэймана з Віцэ-прэзідэнтам Аргенцінскай Рэспублікі Амада Буду.

У маі 2015 года адбыўся візіт дэлегацыі МЗС Аргенціны (на ўзроўні начальнікаў упраўленняў) у Мінск для абмеркавання пытанняў двухбаковага супрацоўніцтва ў палітычнай і эканамічнай сферах.

Аргенціна
Катэгорыя:Знешняя палітыка Аргенціны
Юбілейны медаль «30 гадоў Савецкай Арміі і Флоту»

**Юбіле́йны меда́ль «30 гадо́ў Саве́цкай А́рміі і Фло́ту»** заснаваны Указам Прэзідыума ВС СССР ад 22 лютага 1948 года ў адзначэнне 30-й гадавіны Савецкай Арміі і Флоту. Аўтар малюнка медалі — мастак Н. І. Маскалёў.

## Палажэнне аб медалю 
Юбілейным медалём «30 гадоў Савецкай Арміі і Флоту» ўзнагароджваюцца ўсе генералы, адміралы, афіцэры, старшыны, сяржанты, салдаты і матросы, якія складаюцца да 23 лютага 1948 года ў кадрах Узброеных Сіл СССР, МУС і МДБ.

Юбілейны медаль «30 гадоў Савецкай Арміі і Флоту» носіцца на левым боку грудзей і пры наяўнасці іншых медалёў СССР размяшчаецца пасля юбілейнага медаля «XX гадоў Рабоча-Сялянскай Чырвонай Арміі».

Па стану на 1 студзеня 1995 года юбілейным медалём «30 гадоў Савецкай Арміі і Флоту» ўзнагароджана прыблізна **3 710 920** чалавек.

## Апісанне медаля 
Юбілейны медаль «30 гадоў Савецкай Арміі і Флоту» вырабляецца з латуні і мае форму правільнага круга дыяметрам 32 мм.

На адным боку медаля — пагрудны профільны малюнак У. І. Леніна і І. В. Сталіна. У ніжняй частцы медаля — рэльефны надпіс «XXX».

На адваротным боку медаля надпіс — па акружнасці: «В ОЗНАМЕНОВАНИЕ ТРИДЦАТОЙ ГОДОВЩИНЫ», у цэнтры: «СОВЕТСКОЙ АРМИИ И ФЛОТА» і дата «1918—1948».

Края медаля абрамлены борцікам. Усе надпісы і выявы на медалі выпуклыя.

Медаль пры дапамозе вушка і кальца злучаецца з пяцікутнай калодкай, абцягнутай шаўковай муаравай шэрай стужкай шырынёй 24 мм. Пасярэдзіне стужкі шырокая чырвоная палоска шырынёй 8 мм, па краях стужкі вузенькія чырвоныя палоскі шырыней па 2 мм.

## Ілюстрацыі 

File:USSR'S medal of 30th anniversary of army and navy-revers.png|Рэверс медаля
File:Нагороджений ювілейною медаллю.jpg|Пасведчанне да медаля

## Літаратура 
* *Володин А. Н., Мерлай Н. М.* Медали СССР. — СПб.: Печатный двор, 1997. — С. 50—51. — ISBN 5-7062-0111-0.
* *Колесников Г. А., Рожков А. М.* Ордена и медали СССР. — Мн.: Народная асвета, 1986. — С. 18—20, 55.

## Спасылкі 
* Юбілейны медаль «30 гадоў Савецкай Арміі і Флоту». Медалі і ордэны СССР

Катэгорыя:Узнагароды паводле алфавіта
Катэгорыя:З’явіліся ў 1948 годзе
Юбілейны медаль «40 гадоў Узброеных Сіл СССР»

**Юбіле́йны меда́ль «40 гадо́ў Узбро́еных Сіл СССР»** заснаваны Указам Прэзідыума Вярхоўнага Савета СССР ад 18 снежня 1957 года ў адзначэнне 40-й гадавіны Узброеных Сіл СССР. Аўтар малюнка медалі — мастак В. І. Гаголін.

Юбілейным медалём «40 гадоў Узброеных Сіл СССР» узнагароджваюцца маршалы, генералы, адміралы, афіцэры, а таксама старшыны, сяржанты, салдаты і матросы звыштэрміновай службы, якія знаходзяцца да 23 лютага 1958 года ў кадрах Савецкай Арміі, Ваенна-Марскога Флоту, войскаў МУС, войскаў і органаў КДБ пры Савеце Міністраў СССР.

Юбілейны медаль «40 гадоў Узброеных Сіл СССР» носіцца на левым боку грудзей і пры наяўнасці іншых медалёў СССР размяшчаецца пасля юбілейнага медаля «30 гадоў Савецкай Арміі і Флоту».

Па стану на 1 студзеня 1995 года юбілейным медалем «40 гадоў Узброеных Сіл СССР» узнагароджана прыблізна **820 080** чалавек.

## Апісанне медаля 
Юбілейны медаль «40 гадоў Узброеных Сіл СССР» вырабляецца з латуні і мае форму правільнага круга дыяметрам 32 мм.

На адным боку медаля, у цэнтры — барэльефны малюнак У. І. Леніна ў профіль, звернуты ў левы бок.

У ніжняй частцы медаля — рэльефны надпіс «40» на двух перакрыжаваных лаўра-дубовых галінах.

На адваротным боку медаля надпіс — па акружнасці: «В ОЗНАМЕНОВАНИЕ СОРОКОВОЙ ГОДОВЩИНЫ», у цэнтры: «ВООРУЖЕННЫХ СИЛ СССР» і дата «1918—1958», унізе малюнак маленькай пяціканцовай зоркі.

Края медаля абрамлены борцікам. Усе надпісы і выявы на медалі выпуклыя.

Медаль пры дапамозе вушка і кальца злучаецца з пяцікутнай калодкай, абцягнутай шаўковай шэрай муаравай стужкай шырынёй 24 мм. Пасярэдзіне стужкі дзве чырвоныя палоскі шырынёй 2 мм, па краях стужкі таксама чырвоныя палоскі шырыней па 2 мм.

## Літаратура 
* *Володин А. Н., Мерлай Н. М.* Медали СССР. — СПб.: Печатный двор, 1997. — С. 178—179. — ISBN 5-7062-0111-0.
* *Колесников Г. А., Рожков А. М.* Ордена и медали СССР. — Мн.: Народная асвета, 1986. — С. 93.

## Спасылкі 
* Медалі і ордэны СССР: Юбілейны медаль «40 гадоў Узброеных Сіл СССР»

Катэгорыя:Узнагароды паводле алфавіта
Катэгорыя:З’явіліся ў 1957 годзе
Юбілейны медаль «60 гадоў Узброеных Сіл СССР»

**Юбіле́йны меда́ль «60 гадо́ў Узбро́еных Сіл СССР»** заснаваны Указам Прэзідыума Вярхоўнага Савета СССР ад 28 студзеня 1978 года ў адзначэнне 60-й гадавіны Узброеных Сіл СССР. Аўтар малюнка медаля — мастак Л . Д. Піпетка.

## Палажэнне аб медалю 
Юбілейным медалём «60 гадоў Узброеных Сіл СССР» узнагароджваюцца:
* асобы афіцэрскага саставу, прапаршчыкі, мічманы i ваеннаслужачыя звыштэрміновай службы, якія знаходзяцца да 23 лютага 1978 года на сапраўднай ваеннай службе ў Савецкай Арміі, Ваенна-Марскім Флоце, войсках Міністэрства ўнутраных спраў СССР, войсках і органах КДБ пры Савеце Міністраў СССР;
* былыя чырвонагвардзейцы, ваеннаслужачыя, якія прымалі ўдзел у баявых дзеяннях па абароне Савецкай Радзімы ў радах Узброеных Сіл СССР, партызаны грамадзянскай вайны і Вялікай Айчыннай вайны 1941—1945 гг.;
* асобы, звольненыя з сапраўднай ваеннай службы ў запас або адстаўку, праслужылі ў Савецкай Арміі, Ваенна-Марскім Флоце, войсках Міністэрства ўнутраных спраў СССР, войсках і органах КДБ пры Савеце Міністраў СССР 20 і больш каляндарных гадоў, або ўзнагароджаныя за перыяд праходжання сапраўднай ваеннай службы ордэнамі або медалямі СССР:
** «За адвагу»
** Ушакова
** «За баявыя заслугі»
** Нахімава
** «За адзнаку ў ахове дзяржаўнай мяжы СССР»
** «За адзнаку ў воінскай службе»
Юбілейны медаль «60 гадоў Узброеных Сіл СССР» носіцца на левым боку грудзей і пры наяўнасці іншых медалёў СССР размяшчаецца пасля юбілейнага медаля «50 гадоў Узброеных Сіл СССР».

Па стану на 1 студзеня 1995 года юбілейным медалём «60 гадоў Узброеных Сіл СССР» узнагароджана прыблізна **10 723 340** чалавек.

## Апісанне медаля 
Юбілейны медаль «60 гадоў Узброеных Сіл СССР» вырабляецца з латуні і мае форму правільнага круга дыяметрам 32 мм.

На адным боку медаля на фоне накіраваных увысь ляцячых ракет і баявых самалётаў змешчана выява салдата Савецкай Арміі з аўтаматам. Справа ад фігуры салдата на гарызонце мора намаляваная падводная лодка, над якой у два радкі размешчаны даты «1918» і «1978».

На адваротным боку медаля па акружнасці размешчаны надпісы: «Шестьдесят лет» і «Вооружённых Сил СССР», падзеленыя зорачкамі. У цэнтры — выява пяціканцовай зоркі з молатам і плугам пасярэдзіне, накладзенае на скрыжаваныя вінтоўку і шашку.

Края медаля абрамлены борцікам. Усе надпісы і выявы на медалі выпуклыя.

Медаль пры дапамозе вушка і кальца злучаецца з пяцікутнай калодачкай, абцягнутай шаўковай муаравай стужкай шэрага колеру шырынёй 24 мм. Края стужкі акантаваны чырвонай палоскай шырынёй 5 мм. Пасярэдзіне стужкі падоўжная палоска залацістага колеру шырынёй 1 мм.

## Літаратура 
* *Володин А. Н., Мерлай Н. М.* Медали СССР. — СПб.: Печатный двор, 1997. — С. 94—95. — ISBN 5-7062-0111-0.
* *Колесников Г. А., Рожков А. М.* Ордена и медали СССР. — Мн.: Народная асвета, 1986. — С. 226—227.

## Спасылкі 
* Медалі і ордэны СССР

Катэгорыя:Узнагароды паводле алфавіта
Катэгорыя:З’явіліся ў 1978 годзе
Мейнір Гвілім

**Мейні́р Элін Гвілі́м** (*Meinir Elin Gwilym*, нар. ) – валійская поп- і фолк-спявачка з вострава Англсі.

Першы дыск, «Smôcs, Coffi a Fodca Rhad», выпусціла ў 2002 г. У 2004 г. скончыла Бангарскі ўніверсітэт па спецыяльнасці «валійская мова». Вядзе праграмы на валійскамоўным тэлеканале S4C.

## Спасылкі 
* Афіцыйны сайт 
Катэгорыя:Спевакі і спявачкі Вялікабрытаніі
Клёнаўка (рака)

**Клё́наўка** — рака ў Чэрвеньскім і Бярэзінскім раёнах Мінскай вобласці Беларусі, правы прыток ракі Уша (басейн Бярэзіны).

Даўжыня ракі 14 км. Плошча вадазбору 33 км². Выток ракі знаходзіцца прыкладна за 1,2 км у напрамку на паўднёвы захад ад вёскі Гайдукова Слабодка Чэрвеньскага раёна. Вусце за 0,4 км у напрамку на паўночны захад ад вёскі Котава Бярэзінскага раёна. Вадазбор нізінны.

Каля ракі вёскі Бярозаўка, Клёнаўка.

## Літаратура 
* 
* 
* 
* Ліст карты N-35-82. Выданне 1982 г.

Катэгорыя:Рэкі Чэрвеньскага раёна
Катэгорыя:Рэкі Бярэзінскага раёна
Катэгорыя:Басейн Бярэзіны
Маўзалей Герояў (Румынія)

**Маўзалей Герояў** (, вядомы таксама як ) — помнік героям Першай сусветнай вайны, размешчаны ў Румыніі (Арджэш). Помнік увайшоў пад 1010-м нумарам (код AG-IV-I A-14017) у «Спіс гістарычных помнікаў» краіны, абноўлены Міністэрствам культуры Румыніі 8 ліпеня 2004 года.

## Гісторыя 
На гэтым месцы, у так званай «зоне Mateiașului» групе румынскіх войскаў () — на чале з генералам Траянам Гайсеану () — якая ўключала падраздзяленні з 22-й і 12-й пяхотных дывізій удалося супрацьстаяць больш шматлікаму, лепш узброенаму і больш падрыхтаванаму праціўніку. З 25 верасня (8 кастрычніка, па новаму стылю) па 10 (23) лістапада 1916 года ў рэгіёне ішлі зацятыя баі, якія спынілі прасоўванне войскаў Цэнтральных дзяржаў на румынскай раўніне. Але, з-за прарыву на іншым участку фронту, 16 (29) лістапада румынскім салдатам двух дывізій было загадана адступіць да Тырговіштэ.

## Помнік 
Маўзалей быў пабудаваны ў перыяд паміж 1928 і 1935 гадамі, па праекце архітэктара Думітру Іанэска Берэчэта; кіраваў будаўніцтвам Дэ Нікола. У канструкцыі быў выкарыстаны ў асноўным вапняк Albesti. Будынак складаецца з двух аб'ектаў: гарызантальнага склепа, у якім размешчана 31 крыпта з парэшткамі 2300 салдат, а на сценах якога ўмацаваныя мармуровыя пліты з імёнамі загінуўшых воінаў, і вежы, на вяршыню якой вядзе спіральная лесвіца.

З-за працёкаў вады праз вапняковыя сцены, у перыяд з 1945 па 1976 год Маўзалей Герояў зведаў капітальны рамонт. 4 сакавіка 1977 года землятрус выклікаў шматлікія расколіны, так што ў 1978 годзе зноў былі праведзены работы па абнаўленню будынка.

Маўзалей быў пашыраны ў 1980—1984 гадах за кошт будаўніцтва дадатковых парадных тэрас і лесвіц, а таксама — залаў музея і барэльефа вышынёй у 16 м, выкананага скульптарам Эйдрыянам Раду Кампулунгам.

## Літаратура 
* 

Катэгорыя:Будынкі і збудаванні Румыніі
Катэгорыя:З’явіліся ў 1935 годзе
Катэгорыя:Будынкі і збудаванні пабудаваныя ў 1935 годзе
Скарпідыум скарпіёнападобны

**Скарпі́дыум скарпіёнападобны** (*Scorpidium scorpioides*) — від брыевых імхоў роду  сямейства .

## Апісанне 
Двухдомная лістасцябловая расліна. Дзярнінкі маккія, рыхлыя, жоўта- або карычнева-зялёныя, бліскучыя. Сцябло прамастойнае або сцелістае, даўжынёй 10—30 см, простае або няправільна перыста-разгалінаванае, уздута-аблісцелае, на канцы кручкаватае. Лісце моцна ўвагнутае, яйцападобна-ланцэтнае, завостранае, серпападобнае або прамое, суцэльнакрайняе, чарапіцападобна размешчанае. Жылка кароткая, падвойная. Каробачка нахіленая або гарызантальная, карычневая або прадаўгавата-цыліндрычная, на пурпуровай ножцы даўжынёй 4—6 см. Вечка пуката-канічнае. Перыстом падвойны.

## Пашырэнне 
, Канада]]
Пашыраны ў Паўночным паўшар’і. На тэрыторыі Беларусі трапляецца на балотах, па берагах азёр, старых рэчышчаў і невялікіх вадаёмаў (часта ў вадзе).

## Асаблівасці біялогіі 
Спараносіць летам.

## Зноскі 
## Літаратура 
* 
* 

## Спасылкі 
* Скорпидиум скорпионовидный — Scorpidium scorpioides (Hedw.) Limpr. // Красная книга Томской области
* СКОРПИДИУМ СКОРПИОНОВИДНЫЙ — Scorpidium scorpioides (Hedw.) Limpr. // Особо охраняемые территории ЮГРЫ
* Скорпидий скорпионовидный — Scorpidium scorpioides (Sсhimp.) Limpr. // Экологический центр «Экосистема»™, А. С. Боголюбов
* *Scorpidium scorpioides* (Hedw.) Limpr. // Червена книга на Република България. Електронно издание

Катэгорыя:Амблістэгіевыя
Ганна Мікалаеўна Лаўрукевіч

**Лаўрукевіч Ганна Мікалаеўна** (нар. 23 верасня 1953, в. Аргелаўшчына, Капыльскі раён, Мінская вобласць — беларускі дзяржаўны дзеяч, старшыня Салігорскага гарвыканкама (1997—2003), дэпутат Палаты прадстаўнікоў Нацыянальнага сходу Рэспублікі Беларусь чацвёртага склікання.

## Біяграфія 
### Адукацыя 
У 1968 годзе скончыла 8 класаў у Доктаравічскай сярэдняй школе.

Скончыла Слуцкае медыцынскае вучылішча, Валагоцкі малочны інстытут (інжынер-тэхнолаг), Беларускі дзяржаўны інстытут народнай гаспадаркі імя В. У. Куйбышава (эканаміст-менеджар), Акадэмію кіравання пры Прэзідэнце Рэспублікі Беларусь па спецыяльнасці «Дзяржаўнае кіраванне».

### Кар’ера 
Працавала аперацыйнай медсястрой Беларускай рэспубліканскай станцыі пералівання крыві, медсястрой Дзятлаўскай бальніцы Гродненскай вобласці, апаратчыкам хімводаачысткі Нарачанскага масларобнага сыраробнага заводу, інжынерам-хімікам, тэхнолагам, начальнікам цэха, галоўным тэхнолагам, галоўным інжынерам Слуцкага сыраробнага камбіната, дырэктарам Салігорскага гармалзавода, генеральным дырэктарам Мінскага ВА «Мяса-малако», старшынёй Салігорскага гарвыканкама (1997—2003), генеральным дырэктарам Дзяржаўнага аб’яднання «Белбыт» (2003—2008).

Дэпутат Палаты прадстаўнікоў Нацыянальнага сходу Беларусі чацвёртага склікання — Старшыня Пастаяннай камісіі Палаты прадстаўнікоў Нацыянальнага сходу Рэспублікі Беларусь па працы, сацыяльнай абароне, справах ветэранаў і інвалідаў (Салігорская сельская выбарчая акруга № 76).

### Узнагароды 
З’яўляецца Ганаровым грамадзянінам горада Салігорска (2003), Ганаровай казачкай Краснадарскага края.

* Медаль «За працоўныя заслугі» (2000)
* Ордэн Святой роўнаапостальнай Вялікай Княгіні Вольгі ІІІ ступені
* Медаль Саюзнай дзяржавы «За супрацоўніцтва»
* Нагрудны знака «Выдатнік бытавога абслугоўвання»
* Ганаровая грамата Савета Міністраў Рэспублікі Беларусь
* Ганаровая грамата Нацыянальнага Сходу Рэспублікі Беларусь.

### Асабістае жыццё 
Замужам, мае дачку.

## Спасылкі 
* Палата представителей Национального собрания Республики Беларусь: Лаврукевич Анна Николаевна}

Катэгорыя:Жанчыны-палітыкі Беларусі
Катэгорыя:Нарадзіліся ў 1953 годзе
Катэгорыя:Дэпутаты Палаты Прадстаўнікоў Нацыянальнага сходу Рэспублікі Беларусь 4-га склікання
Катэгорыя:Старшыні гарадскіх выканаўчых камітэтаў Беларусі
Катэгорыя:Старшыні Салігорскага гарадскога выканаўчага камітэта
Катэгорыя:Ганаровыя грамадзяне Салігорска
Ракамітрум

**Ракамі́трум** (*Racomitrium*) — род лістасцябловых імхоў сямейства грыміевых.

## Апісанне 
Двухдомныя шматгадовыя расліны. Дзярнінкі плоскія, белавата-зялёныя або светла-жоўта-зялёныя. Сцябло даўжынёю 2—20 см, няправільна разгалінаванае, часта вузлаватае з-за шматлікіх укарочаных бакавых парасткаў. Лісце ад яйцападобнага да прадаўгавата-ланцэтнага, рыхла-прылягаючае, у большасці з воласападобным бясколерным кончыкам. Жылка шырокая, простая. Спарагоны на верхавіне сцябла або ыа бакавых парастках, на гладкіх ножках даўжынёй ад 5 мм да 2,5 см. Каробачка прамастойная, прадаўгавата-яйцападобная да амаль цыліндрычнай. Перыстом просты, раснічасты. Вечка конусашылападобнае. Каўпачок шапачкападобны.

## Пашырэнне 
Адрозніваюцца сотні відаў, пашыраных амаль на ўсіх кантынентах. На Беларусі трапляецца .

## Літаратура 
* 

Катэгорыя:Грыміевыя
Грыміевыя

**Грыміевыя** (*Grimmiaceae*) — сямейства лістасцябловых імхоў.

## Роды 
Паводле сайтаў *The Plant List* і *Tropicos* у сямейства уключаны наступныя роды:

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

Катэгорыя:Сямействы раслін
*
Ракамітрум сіваваты

**Ракамітрум сіваваты** (*Niphotrichum canescens*) — від лістасцябловых імхоў роду  сямейства . Раней уключаўся ў род .

Утварае вялікія сівавата-зялёныя дзярнінкі, якія распадаюцца. Спараносіць летам. Вельмі зменлівы від.

## Сінонімы 
* 
* 
* 
* 

## Спасылкі 
* Ракомитрий, или ракомитриум седоватый — Racomitrium canescens (Hedw.) Brid. 

Катэгорыя:Грыміевыя
Cyatheales

**Cyatheales** — парадак класа папарацей.

## Сямействы 
Парадак уключае 8 сямействаў і 15 родаў:

* , уключае адзіны род 
* , уключае адзіны род 
* , уключае пяць родаў
* , уключае тры роды
* , уключае два роды
* , уключае адзіны манатыпны род 
* , уключае адзіны род 
* , уключае адзіны манатыпны род 

Прадстаўленая кладаграма, заснаваная на публікацыях Корал (2006 і 2007 гг.) і Лехтанена (2011 г.), паказвае верагодныя філагенетычныя адносіны ўнутры парадку:

## Спасылкі 
* 

Катэгорыя:Папараці
Катэгорыя:Парадкі раслін
Амосенская

**Амо́сенская** — рака ў Расонскім раёне Віцебскай вобласці Беларусі, правы прыток ракі Дрыса (басейн Заходняй Дзвіны).

Даўжыня ракі 11 км. Плошча вадазбору 41 км². Выток ракі знаходзіцца каля вёскі Шнітаўка. Упадае ў Дрысу за прыкладна за 1,5 км у напрамку на поўдзень ад вёскі Амосенкі.

## Літаратура 
* 
* Ліст карты N-35-11. Выданне 1987 г. Стан мясцовасці на 1986 г.

## Спасылкі 
* Общая характеристика речной сети Витебской области 

Катэгорыя:Рэкі Расонскага раёна
Катэгорыя:Прытокі Дрысы
Разнаскурыя нематоды

**Разнаскурыя нематоды** (*Heteroderidae*) — сямейства круглых чарвей атрада тыленхід.

## Апісанне 
Развіты палавы дымарфізм. Самкі (даўжыня 0,4—1,1, шырыня 0,28—0,97 мм) круглыя або колбападобныя, белыя (маладыя), карычневыя (палаваспелыя), нерухомыя. Самцы (даўжыня 0,9—1,3, шырыня 0.01—0,03 мм) празрыстыя, чэрвепадобныя. Самкі адкладваюць яйцы ў слізістыя мяшкі або захоўваюць іх унутры цела. За год даюць 1 пакаленне. Зімуюць лічынкі 2-га ўзросту, яйцы, змешчаныя ў цысты.

## Значэнне 
Узбуджальнікі нематодных хвароб раслін. На Беларусі ачагамі на бульбе, бураках, аўсе і іншых раслінах трапляюцца , , ,  нематоды.

Меры барацьбы: супрацьнематодныя хімічныя сродкі, выключэнне з севазвароту на 2-3 гады культур, пашкоджаных гельмінтамі.

## Літаратура 
* *Ветрава С.* Разнаскурыя нематоды //
Беларуска-ўругвайскія адносіны

**Беларуска-ўругвайскія адносіны** — адносіны паміж Рэспублікай Беларусь і Усходняй Рэспублікай Уругвай. Дыпламатычныя адносіны паміж дзяржавамі ўстаноўлены 7 ліпеня 1992 года.

Супрацоўніцтва ажыццяўляецца пераважна ў рамках міжнародных арганізацый. У красавіку 1993 года Уругвай першай з краін Лацінскай Амерыкі акрэдытаваў у Беларусі пасла па сумяшчальніцтве.

У сакавіку 1999 года Уругвай з рабочым візітам наведаў першы намеснік міністра замежных спраў Беларусі. У рамках 64-й сесіі Генеральнай Асамблеі ААН у верасні 2009 года па ініцыятыве беларускага боку адбылася сустрэча Міністраў замежных спраў Беларусі і Уругвая.

З 2001 года ў Рэспубліцы Беларусь дзейнічае Ганаровае консульства Усходняй Рэспублікі Уругвай.

Пасол Беларусі ў Аргенціне акрэдытаваны па сумяшчальніцтву ва Уругваі ў верасні 2014 года. З студзеня 2014 года дзейнічае Ганаровае консульства Беларусі ў Уругваі (г. ).

У верасні 2014 года Уругвай з рабочым візітам наведаў намеснік міністра замежных спраў Беларусі А. Я. Гур’янаў.

9 верасня 2016 года намеснік Міністра замежных спраў Рэспублікі Беларусь Яўген Шастакоў сустрэўся з Ганаровым консулам Рэспублікі Беларусь ва Усходняй Рэспубліцы Уругвай С. Андраюком. У ходзе сустрэчы бакі абмеркавалі пытанні развіцця беларуска-ўругвайскага супрацоўніцтва.

25 лістапада 2016 года ў Мантэвідэа адбыліся беларуска-ўругвайскія кансультацыі паміж МЗС. Беларускую дэлегацыю на кансультацыях узначаліў намеснік Міністра замежных спраў Рэспублікі Беларусь Яўген Шастакоў, уругвайскую — Генеральны дырэктар (намеснік Міністра) па палітычных пытаннях Міністэрства замежных спраў Уругвая Э. Лоэдэль.

## Эканамічнае супрацоўніцтва 
У 2019 годзе таваразварот паміж краінамі павялічыўся ў 3,4 разы.

Уругвай
Беларусь
Роберт Джон Уокер

**Роберт Джон Уокер** (;  — ) — амерыканскі палітык, сенатар, 18-ы міністр фінансаў ЗША, 4-ы губернатар тэрыторыі Канзас.

## Біяграфія 
Роберт Уокер нарадзіўся ў Нартумберлендзе, штат Пенсільванія, у сям’і суддзі. У 1819 годзе скончыў юрыдычны факультэт Пенсільванскага ўніверсітэта, а ў 1821 годзе быў прыняты ў калегію адвакатаў. Да 1826 года, з дапамогай спекуляцый рабамі, бавоўнай і зямлёй, Уокер змог пазбіваць сабе стан. У 1838 годзе, з-за велізарнай ціску з боку Кангрэсу, Уокер вызваліў рабоў.
У 1835 годзе Уокер быў абраны сенатарам ад Дэмакратычнай партыі. Быў заўзятым экспансіяністам, Роберт Уокер у 1837 годзе прагаласаваў за прызнанне Рэспублікі Тэхас. Таксама, ён выступаў за нізкія тарыфы, размеркаванне лішкаў федэральных сродкаў і быў праціўнікам Другога банка ЗША.
Як сенатар Місісіпі, Уокер быў гарачым абаронцам рабства, і сцвярджаў, што незалежнасць Тэхаса павінна прадухіліць яго трапленне ў рукі Вялікабрытаніі, якая была праціўніцай рабства.
8 сакавіка 1845 года прэзідэнт Джэймс Полк прызначыў Роберта Уокера на пасаду міністра фінансаў. На гэтай пасадзе Уокер ажыццяўляў фінансаванне Амерыкана-мексіканскай вайны і падрыхтаваў ў 1849 годзе законапраект аб стварэнні Міністэрства ўнутраных спраў ЗША. Пасля сыходу з казначэйства Уокер заняўся прадпрымальніцтвам і спекуляцыяй зямлёй.

Катэгорыя:Міністры фінансаў ЗША
Катэгорыя:Выпускнікі Пенсільванскага ўніверсітэта
Eihelstraat

**Eihelstraat** (*Эйхельстрат*) — беларуская рок-група, якая выконвае песні на рускай мове.

Першапачаткова група ўтворана ў 2001 годзе ў горадзе Экла (Бельгія) фронтмэнам Вячаславам Эйхелем. Гурт праіснаваў кароткі час, і распадаецца ў жніўні таго ж года. Неўзабаве Вячаслаў Эйхель вяртаецца ў Беларусь і набірае новы калектыў, пакінуўшы старую назву.

## Дыскаграфія (альбомы) 
* «Твой Андеграунд (Forever)» (2011)
* «Флюиды» (2016)

## Сінглы, рэміксы і зборнікі 
* «Кто-то из нас?» (2009, максі-сінгл)
* «ГРАНЖ:BY» (2011, зборнік, трэк «Уничтожь»)
* Рок-зграя «Лепшы рок айчыны» (2012, зборнік, трэк «Переключая волны»)
* «Сердце» (2012, сінгл)
* «Кто-то из нас?» (2012, remix version)
* «Спокойная Ночь» (2013, кавер на гурт «Кино»)
* «Eihelstraat Remixes» (2015, рэміксы)
* «Воздух» (2016, сінгл) — сінгл
* «Тонем» (2016, рэмікс)
* «Флюиды 2:0» (2017, сінгл)

## Відэаграфія 
* «Вас больше нет» (2012) (рэж. В. Эйхель, А. Новікаў)
* «Флюиды» (2013) (рэж. В. Эйхель, А. Новікаў)
* «Бизнес-леди» (2017) (рэж. К. Савіцкі)

## Склад 
* Вячаслаў Эйхель — вакал
* Антон Шмігер — бас
* Аляксей Шмігер — гітара
* Ціхан Навасёлаў — ударныя

## Крыніцы 
Катэгорыя:Рок-гурты Беларусі
Катэгорыя:Рок-гурты Бельгіі
Катэгорыя:Музычныя калектывы паводле алфавіта
Катэгорыя:Музычныя калектывы, якія з’явіліся ў 2001 годзе
Шэровічы (прыпыначны пункт)

**Рудня** — станцыя Смаленскага рэгіёна Маскоўскай чыгункі. Размяшчаецца ў горадзе Рудня Смаленскай вобласці паміж п.п. 450 км і 462 км.

## Спасылкі 
* 

Катэгорыя:Станцыі 4 класа
Катэгорыя:Чыгуначныя станцыі і платформы Смаленскай вобласці
Стая (гурт)

**«Стая»** — мінскі музычны гурт, які выконвае хэві-метал (ранні перыяд) і альтэрнатыўны метал, індастрыял-метал у сучаснасці. З'яўляецца найбольш вядомай беларускай групай, якая грала ў жанры «хард-н-хэві». Першая беларуская метал-група, якая зрабіла майстарынг свайго альбома ў Фінляндыі. У 2008 годзе частка гурта сыходзіць і стварае новы калектыў Allion, але ў 2010 годзе Віктар Новак (які пакінуў гурт яшчэ раней, у 2005 годзе) вяртаецца ў Стаю, што адраджае гурт. Неўзабаве Новак пераязджае ў Славакію, і гурт працягвае сваю дзейнасць на яе тэрыторыі.

## Состав 
### Бягучы склад 
* Віктар Новак — гітара, бас-гітара, бэк-вакал, клавішныя, праграміраванне
* Аляксандр Канаўкоў — вакал

### Былыя ўдзельнікі 
* Сяргей Адзінец — бас-гітара (2003—2008)
* Канстанцін Дудараў — вакал (2003—2008)
* Павел Ермачэнка — ударные (2003—2006)
* Сяргей Шыдлоўскі — ударныя (2006—2007)
* Сяргей Байкоў — ударныя (2007—2008)
* Юрый Хомчык — гітара (2004—2007)
* Дзмітрый Мікуліч — гітара (2006—2008)
* Аляксандр Седымаў — гітара (2007—2008)

## Дыскаграфія 
### Студыйныя альбомы 
* 2005 — Страна льдов (запісаны пры ўдзеле Пятра Ялфімава)
* 2017 — Renegade

### Сінглы 
* 2012 — «Not My War»
* 2012 — «LLDV»
* 2012 — «We Lived Our Lives»
* 2013 — «Come As You Are»

## Спасылкі 
* Год цярпення, нерваў і чакання 

Катэгорыя:Музычныя калектывы паводле алфавіта
Катэгорыя:Метал-гурты Беларусі
Катэгорыя:Метал-гурты Славакіі
Лекарство от меланхолии

**«Лекарство от меланхолии»** (Л.О.М.) - мінская група, якая выконвае рэтра-рок з дамешкам лёгкага шансону і рок-н-ролу. Л.О.М. — гэта студыйны праект, хоць музыкі перыядычна з'яўляюцца на публіцы і даюць жывыя канцэрты.

## Гісторыя 
Канец 80-х — стварэнне групы як студэнцкага калектыва. Выконваліся на самадзейным узроўні кампазіцыі ў стылі хард-рок (у тым ліку уласныя). Яўген Салдаценка — лідар, вакаліст і адзін з аўтараў песень.

1991 год — спыненне існавання калектыва.

Канец 2003 года — адраджэнне ў выглядзе сольнага праекта Я. Салдаценка.

28 мая 2008 года — прэзентацыя ў Мінску трэцяга нумарнога альбома «Without...». У 2009 годзе выходзіць альбом «ЗмееЛОМ».

13 ліпеня 2009 года, у рамках «Славянскага Базара» — бясплатны канцэрт у віцебскай філармоніі.

2011 — запіс альбома «Ломстальгия».

## Склад 
Канцэртны і асноўны студыйны склад:
* Яўген Салдаценка (тэксты, музыка, вакал, ідэі)
* Сяргей Анцішын (гітары, банджа, аранжыроўкі)
* Канстанцін Гарачы (клавішныя)
* Аляксандр Каліноўскі (бас-гітара)
* Вадзім Чайкоў (ударныя)
* Іна Перэсецкая (бэк-вакал)
* Андрэй Кляшчоў (саксафон)
* Ігар Бранкоўскі (клавішы)

## Дыскаграфія 
Лэйбл West Records:
* «Прости-прощай» (2004)
* «Ломтик манго» (2007)
* «Without...» (2008)
* «ЗмееЛОМ» (2009)
* «Ломстальгия» (2011)

Катэгорыя:Музычныя калектывы паводле алфавіта
Катэгорыя:Рок-гурты Беларусі
Іван Міхайлавіч Эйсмант

**Іван Міхайлавіч Э́йсмант**, творчы псеўданім **Іван Міха́йлаў** (нар. , в. Луцкаўляны, Гродзенскі раён, Гродзенская вобласць, БССР) — беларускі тэлевядучы, старшыня Нацыянальнай дзяржаўнай тэлерадыёкампаніі Беларусі.

## Біяграфія 
Нарадзіўся  года ў в. Луцкаўляны Гродзенскага раёна ў сям’і Міхаіла Андрэевіча і Ганны Канстанцінаўны Эйсмантаў. У 1998 годзе з адзнакай скончыў Акадэмію МУС РБ па спецыяльнасці юрыст.

6 лютага 2018 г. прызначаны на пасаду кіраўніка НДТРК РБ.

У лютым 2020 года заявіў, што на базе  будзе створаны новы навінавы канал, які можна будзе параўнаць з «Euronews» і «BBC». У лютым 2020 года грэбліва выказаўся пра тарашкевіцу. У чэрвені 2020 года, каментуючы справу «Белгазпрамбанка» і Віктара Бабарыкі, заявіў, што *«ва ўнутраныя беларускія справы ўмешваецца іншая дзяржава»*. У ліпені 2020 года выказаў упэўненасць у тым, што значная частка беларускага сегмента Інтэрнэту *«выкарыстоўваецца на разгойдванне сітуацыі»*.

У жніўні 2020 года частка супрацоўнікаў Белтэлерадыёкампаніі паспрабавала арганізаваць забастоўку. Эйсмант адмовіўся выходзіць да пратэстоўцаў на вуліцу і заявіў, па словах перамоўшчыкаў, што *«ўсе, каму штосьці не падабаецца, могуць звольніцца на працягу гадзіны»*. Праз некалькі дзён Эйсмант адказаў на афіцыйныя паведамленні пра пачатак забастоўкі, заявіўшы, што яна супярэчыць заканадаўству. Частка звольненых і супрацоўнікаў, якія звольніліся, была заменена расійскімі грамадзянамі, у тым ліку з «RT». Таксама Эйсмант адмовіўся асвятляць масавыя пратэсты ў рэспубліцы, што было адным з патрабаванняў некалькіх сотняў супрацоўнікаў Белтэлерадыёкампаніі.

З 2024 года дэпутат Мінскага гарадскога Савета дэпутатаў 29-га склікання. У красавіку 2024 года быў выбраны дэлегатам на Усебеларускі народны сход 7-га склікання ад мясцовых Саветаў дэпутатаў.

## Міжнародныя санкцыі 
Іван Эйсмант станавіўся суб’ектам забароны на паездкі і замарожвання актываў Еўрапейскім Саюзам як частка спісу беларускіх чыноўнікаў, якім забаронены ўезд на тэрыторыю ЕС. Пасля прэзідэнцкіх выбараў 17 снежня 2020 года Эйсмант быў уключаны ў «чорны спіс» Еўрасаюза за парушэнні правоў чалавека. Акрамя таго, Эйсманта ў свае санкцыйныя спісы ўключылі Вялікабрытанія, Швейцарыя. 26 студзеня 2021 года да снежаньскага пакета санкцый ЕС далучыліся Албанія, Ісландыя, Ліхтэнштэйн, Нарвегія, Паўночная Македонія, Чарнагорыя.

У жніўні 2023 года Канада таксама далучылася да санкцый супраць Эйсманта.

## Узнагароды 
Узнагароджаны медалём Францыска Скарыны.

## Крыніцы 
Катэгорыя:Тэлевядучыя XXI стагоддзя
Катэгорыя:Тэлевядучыя паводле алфавіта
Катэгорыя:Тэлевядучыя Беларусі
Катэгорыя:Кіраўнікі Нацыянальнай дзяржаўнай тэлерадыёкампаніі Рэспублікі Беларусь
Катэгорыя:Беларускія асобы ў Чорным спісе ЕС
Катэгорыя:Дэлегаты Усебеларускага народнага сходу 7-га склікання
Бярозавае

**Бяро́завае, Куты** — возера ў Кіраўскім раёне Магілёўскай вобласці Беларусі, у басейне ракі Бярэзіна (басейн Дняпра), за 15 км у напрамку на паўднёвы захад ад горада Кіраўск, за 5 км на поўнач ад Бабруйска, прыкладна за 1,9 км на поўдзень ад вёскі Гута.

Плошча паверхні возера 0,12 км². Найбольшая даўжыня каля 1,25 км, найбольшая шырыня каля 0,1 км, даўжыня берагавой лініі каля 2,6 км. Катлавіна возера старычнага тыпу, на пойме Бярэзіны. Берагі пераважна нізкія, пясчаныя і забалочаныя.

У возеры водзяцца шчупак звычайны, лешч, гусцяра, карась, плотка і іншыя віды рыб.

## Літаратура 
* 
* 
* Ліст карты N-35-107. Выданне 1982 г.

## Спасылкі 
* Общая характеристика озёр Могилёвской области
* Морфометрические параметры озёр Могилёвской области
* *Иванов-Смоленский В. Г.* Все озёра Беларуси. Т. 1.

Катэгорыя:Азёры Кіраўскага раёна
Катэгорыя:Басейн Бярэзіны
Сава Хенцыя

**Сава Хенцыя** (; , Себешэл — , Себеш) — румынскі мастак, дэкаратар і ілюстратар.

## Біяграфія 
Сава Хенцыя нарадзіўся ў шматдзетнай сям’і святара. У 1862 годзе, пасля заканчэння пачатковай школы, ён стаў чаляднікам дзядзькі, які навучыў яго рэтушаваць фатаграфіі. У наступным годзе Сава захварэў на брушны тыф, а хінін, які выкарыстоўваўся для лячэння, пашкодзіў слых.

Яго праца з фатаграфіямі дапамагла яму працягнуць кар’еру ў мастацтве. З 1865 па 1870 ён вучыўся ў Бухарэсцкім нацыянальным універсітэце мастацтваў з Георге Татрэсэску і Тэадорам Аманам.

Пасля вайны ён працаваў настаўнікам, кніжным ілюстратарам і дэкаратарам. Пазней дом працягваў разбурацца, і ад яго засталася толькі пярэдняя сценка і падмурак. Пасля гэтага дом быў выключаны са спісу помнікаў. У гонар мастака названая вуліца ў Бухарэсце.

## Галерэя 

File:Sava Hentia - Fratii.jpg|Браты (1882)
File:Sava Hentia - Fata cu porumbei.jpg|Дзяўчына з галубамі (1875 г.)
File:Sava Hentia - Mama adoptiva.jpg|Прыёмная маці (1890)
File:Sava Hentia - Portret de tigancusa.jpg|Партрэт цыганкі (1881)

Катэгорыя:Удзельнікі руска-турэцкай вайны 1877—1878
Катэгорыя:Мастакі Румыніі
Катэгорыя:Нарадзіліся ў жудзецы Алба
Катэгорыя:Памерлі ў Румыніі